Wagte wat hitte soek, sterf by reservaat | Maroela Media
Twee veiligheidswagte wat Dinsdagaand by die Groenkloof-natuurreservaat in Pretoria wag gehou het, is die volgende oggend dood aangetref. Hulle is vermoedelik die vorige aand deur rook oorweldig wat van 'n oop vuur in 'n drom afkomstig was.
Lindela Mashigo, woordvoerder vir die Stad Tshwane, sê dié wagte – wat vir die SIDAF-veiligheidsmaatskappy gewerk het – se liggame is Woensdag omstreeks 06:40 deur 'n toesighouer in 'n stoor gevind.
"Die wagte is vermoedelik in hul slaap dood nadat hulle deur rookwalms van 'n oop vuur in 'n drom oorweldig is. Hulle het hulself by die drom in die stoor toegesluit vir hitte," sê Mashigo.
"Geen vuilspel word vermoed nie en 'n saak is by die polisie en metropolisie aanhangig gemaak vir verdere ondersoek."
Die Stad het sy medelye aan die wagte se families en vriende betuig.
Swaar sak vergruis byna konstruksiewerker
Ai dit is so onnodig. Kon hulle werkgewers nie hulle ten minste van handskoene en freezer jackets en warm uniforms voorsien het nie. Ek sien baie sulke veiligheids wagte en hulle moet soms regtig in erge weersomstandighede werk met min middele.